২০১৪ ইন্ডিয়ান সুপার লিগ ফাইনাল

২০১৪ ইন্ডিয়ান সুপার লিগ ফাইনালটি ছিলো নবি মুম্বইয়ের ডিওয়াই পাতিল স্টেডিয়ামে ২০ ডিসেম্বর ২০১৪ সালে কেরালা ব্লাস্টার্স এবং আতলেতিকো দে কলকাতার মধ্যে একটি অ্যাসোসিয়েশন ফুটবল ম্যাচ। ম্যাচটি ছিল ২০১৪ সালের মৌসুমের জন্য ইন্ডিয়ান সুপার লিগের উদ্বোধনী চ্যাম্পিয়ন নির্ধারণের জন্য চূড়ান্ত ম্যাচ।

কেরালা ব্লাস্টার্সরা প্রথম স্থানের নিয়মিত মৌসুমের দল চেন্নাইয়িনকে ৪–৩ গোলে পরাজিত করে ফাইনালের জন্য যোগ্যতা অর্জন করে। পেনাল্টি শ্যুটআউটে ৪–২ গোলে এফসি গোয়াকে পরাজিত করার পর আতলেতিকো দে কলকাতা যোগ্যতা অর্জন করেছিল। ফাইনালের আগে, নিয়মিত মৌসুমে, উভয় দল সল্টলেক স্টেডিয়ামে ১–১ গোলে ড্র করেছিল এবং কেরালা ব্লাস্টার্স কোচির প্রত্যাবর্তন ম্যাচে ২–১ ব্যবধানে জিতেছিল।

আতলেতিকো দে কলকাতা ফাইনাল ম্যাচ জয় করে লিগের উদ্বোধনী শিরোপা জয়ী হয়। প্রাক্তন মোহাম্মদ রফিক বিকল্প খেলোয়াড় হিসাবে অতিরিক্ত সময়ে আতলেতিকো দে কলকাতার পক্ষে ম্যাচের একমাত্র গোলটি করেন।

ফাইনালে যাওয়ার রাস্তা

ইন্ডিয়ান সুপার লিগ ফুটবলকে ভারতের অন্যতম প্রধান ক্রীড়া হিসাবে গড়ে তোলার পাশাপাশি ফুটবল বিশ্বে এটি একটি পরিচিত নাম হিসাবে গড়ে তোলার লক্ষ্যে আইএমজি-রিলায়েন্স এবং স্টার স্পোর্টসের মধ্যে শুরু একটি ফ্র্যাঞ্চাইজি লিগ। ২০১৪ সংস্করণটি ইন্ডিয়ান সুপার লিগের উদ্বোধনী মরসুম ছিল।

আটটি ফ্র্যাঞ্চাইজি নিয়ে উদ্বোধনী মরসুম শুরু করা ইন্ডিয়ান সুপার লিগ একটি রাউন্ড-রবিন ফর্ম্যাটে চালু হয় এবং প্রতিটি দল দু'বার মুখোমুখি হয়েছিল। ১৪ টি ম্যাচ-খেলার পরে মরসুমের শেষে শীর্ষ চারটি দল প্লে-অফের জন্য যোগ্যতা অর্জন করে। প্লে-অফগুলিতে দ্বি-লেগের সেমিফাইনাল, যা চতুর্থ স্থানের দলের বিপক্ষে প্রথম স্থানের দলকে খেলে এবং দ্বিতীয় এবং তৃতীয়টি একে অপরের বিপক্ষে খেলে । ফাইনাল ম্যাচ তখন একটি নিরপেক্ষ ভেন্যুতে অনুষ্ঠিত হয়।

প্রাক ম্যাচ
 কর্মকর্তারা
ফাইনালের জন্য রেফারি হিসাবে নির্বাচিত হন উজবেকিস্তানি রেফারি, রাবশান ইরমাটোভ। এর আগে তিনি ২১ নভেম্বর ফাইনালের এক মাস আগে কেরালা ব্লাস্টার্স এবং আতলেতিকো দে কলকাতার মধ্যে ম্যাচটি পরিচালনা করেছিলেন। কেরালা ব্লাস্টাররা ২–১ ব্যবধানে জয়লাভ করে, সে রাতে তিনি সাতজন খেলোয়াড় বুকিং দিয়েছিলেন।

 স্থান  

২০১৪ সালের ডিসেম্বর মাসের প্রথমদিকে ঘোষণা করা হয় যে ইন্ডিয়ান সুপার লিগের ফাইনাল ম্যাচ নবি মুম্বইয়ের ডিওয়াই পাতিল স্টেডিয়ামে আয়োজন করা হবে। এটিও ঘোষণা করা হয় যে ফাইনালের জন্য টিকিট ২০১৪ সালের ৮ই ডিসেম্বর থেকে অনলাইনে পাওয়া যাবে। ২০১৪ সালের ১৮ই ডিসেম্বর সেমি-ফাইনাল ম্যাচ শেষ হওয়ার একদিন পরে জানা যায় যে একটি বড় রকমের ভিড় ফাইনাল ম্যাচের জন্য প্রত্যাশিত ছিল। ডিওয়াই পাতিল স্টেডিয়ামের মালিক বিজয় পাতিলের মতে ২০০৮ সালের ইন্ডিয়ান প্রিমিয়ার লিগ ফাইনালের সময় যেমন দর্শকে পরিপূর্ণ ছিল ঠিক তেমনই ইন্ডিয়ান সুপার লিগের ফাইনাল (২০১৪ সালের) চলাকালীন স্ট্যান্ডগুলি দর্শকে পরিপূর্ণ হবে।

প্রত্যাশিত জনপ্রিয় ব্যক্তিত্বদের প্রভাবের কারণে ইন্ডিয়ান সুপার লিগের ফাইনালে জনতার মধ্যে শৃঙ্খলা বজায় রাখতে ২৫০ জনের বেশি পুলিশ কর্মকর্তা স্টেডিয়ামে উপস্থিত থাকবেন। আরও জানা যায় যে স্টেডিয়ামের বাইরের রাস্তায় দেড় শতাধিক কর্মী নিয়ে আসা হবে।

 বিশ্লেষণ  
ভারতের জাতীয় দলের প্রাক্তন অধিনায়ক বাইচুং ভুটিয়া ফাইনাল ম্যাচে উপস্থিত হয়ে পূর্বাভাস দিয়ে বলেন যে আটলিটিকো ডি কলকাতায় ফাইনাল ম্যাচে জয়ী হবে।

এই ম্যাচের আগে নিয়মিত মৌসুমে কেরালা ব্লাস্টার্স ও আতলেতিকো দে কলকাতা একে অপরের সঙ্গে খেলেছে। ২০১৪ সালের ২৬শে অক্টোবরে তাদের একে অপরের বিরুদ্ধে খেলা প্রথম ম্যাচ সল্টলেক স্টেডিয়ামে ১–১ গোলে শেষ হয়। মৌসুমের প্রথম পয়েন্টটি অর্জন করতে ম্যাচে সমতা আনা আইয়েন হিউমের করা গোলের আগে আগে ২২তম মিনিটে বলজিৎ সাহনি ম্যাচের প্রথম গোলটি করেন। ২০১৪ সালের ২রা নভেম্বরে দ্বিতীয় খেলায় কেরালার ব্লাস্টাররা ২–১ গোলে জয়ী হয়ে শীর্ষে উঠে আসে। কলকাতা হয়ে ফিকরু তেফেরার করা গোলের আগে ব্লাস্টার্সকে ২–০ ব্যবধানে এগিয়ে দিয়েছিলেন আইয়ন হিউম এবং পেদ্রো গুসমো।

খেলার সারসংক্ষেপ

 GK 70  ডেভিড জেমসRB 5 নির্মল ছেত্রীCB 15 সন্দেশ ঝিঙ্গনCB 32  কলিন ফ্যালভেLB 29 সৌমিক দে  DM 14 মেহতাব হোসেনRM 11 ইশফাক আহমেদAM 85 ভিক্টর পুলগা  LM 25 স্টিফেন পিয়ারসনCF 10  ইয়ান হিউম (ক)CF 8  মাইকেল চোপড়াপরিবর্ত:GK 24 সন্দীপ নন্দীDF 22 রাফায়েল রোমেDF 44 আরউইন স্পিৎজনারMF 6 রেনেডি সিংMF 18 পেন ওর্জি  MF 21 গডউইন ফ্রাঙ্কোFW 7 সুশান্ত ম্যাথিউ  FW 9 পেড্রো গুসমাওFW 88 মিলাগ্রেস গন্জালভেজম্যানেজার: ডেভিড জেমস GK 25  অ্যাপৌলা এডেলRB 4  কিংশুক দেবনাথCB 5 অর্ণব মন্ডলCB 17  ওসেমি (ক)LB 21  যাকুব পোডানিDM 8  বোরহা ফার্নান্দেজDM 23  ওফেন্সি নাটোCM 24 আর্নল লিবার্টRM 6 বলজিৎ সাহনিLM 15 সঞ্জু প্রধানCF 14  মহম্মদ রফি  পরিবর্ত:GK 1 শুভাশিস রায়চৌধুরীDF 3 নাল্লাপ্পান মোহনরাজMF 22 লেস্টার ফার্নান্দেজMF 10 লুইস গার্সিয়াMF 11 জফ্রেMF 18 মহম্মদ রফিক  FW 7 কেভিন লোবোম্যানেজার: আন্তোনিও লোপেজ হাবাস
ম্যাচসেরা
 মহম্মদ রফিক (আতলেতিকো দে কলকাতা)

ম্যাচ পরিচালকবৃন্দ
সহকারী রেফারি:
আব্দুখামিদুল্লো রসুলভ (উজবেকিস্তান)
বাখাদির কচকারোভ (কিরগিজস্তান)
চতুর্থ রেফারি: সি. আর. শ্রীকৃষ্ণ (ভারত)ম্যাচের নিয়মাবলী
৯০ মিনিট পূর্ণ সময়ের খেলা
ড্র হলে ৩০ মিনিট অতিরিক্ত সময়
ড্র থাকলে পেনাল্টি শুট-আউট 
৭ জন পরিবর্ত খেলোয়াড়, ৩ জন ব্যবহার করা যাবে।

তথ্যসূত্র

বহিঃসংযোগ

বিষয়শ্রেণী:ইন্ডিয়ান সুপার লিগ ফাইনাল
বিষয়শ্রেণী:২০১৪ ইন্ডিয়ান সুপার লিগ মৌসুম